laion/Wikipedia-Exotic huggingface dataset:
רסלמניה 12

רסלמניה 12 (ידועה גם בשם WrestleMania XII) היה אחד מאירועי השלם וצפה של ארגון ההיאבקות האמריקאי, ה-WWF. האירוע נערך ב-31 במרץ 1996, באצטדיון ארוהד פונד של אנהיים שבאנהיים, קליפורניה. האירוע היה האירוע ה-12 בסדרת אירועי רסלמניה. שבעה קרבות התנהלו באירוע, כולל אחד שהוקלט לתוכנית Free for All. בקרב המרכזי, שון מייקלס ניצח את ברט הארט בקרב איירון מן של 60 דקות וזכה באליפות העולם במשקל כבד של ה-WWF. בחזרה שלו לארגון לאחר היעדרות של ארבע שנים, האולטימייט ווריור ניצח את האנטר הרסט הלמסלי. רודי פייפר התחרה בקרב הראשון שלו מאז שנת 1994, לאחר שעזב לטובת הארגון WCW, ובו ניצח את גולדאסט. באירוע הרויאל ראמבל של שנת 1996, שון מייקלס ניצח בקרב הרויאל ראמבל, דבר שהקנה לו את האפשרות להתחרות על אליפות העולם במשקל כבד של ה-WWF נגד ברט הארט ברסלמניה 12. מייקלס הגן בהצלחה על קיום הקרב ברסלמניה נגד אואן הארט באירוע In Your House 6. לאחר מכן, נודע שהקרב בין ברט הארט לשון מייקלס באירוע רסלמניה 12 על התואר יהיה קרב איירון מן 60 דקות; כלומר, המנצח בקרב יהיה זה שישיג יותר הכרעות בקרב במשך 60 הדקות הקצובות לו. הקרב המרכזי נבנה סביב ברט הארט שהיה נחוש לשמור על תואר האליפות נגד שון מייקלס, שבעצמו סבל ממספר מכשולים במהלך השנה החולפת, אלו כללו את: חוסר יכולתו לזכות באליפות העולם במשקל כבד בקרב שלו ברסלמניה 11 נגד דיזל, קבוצה של נחתים אשר הכתה אותו במועדון לילה בסירקיוז, ניו יורק, הוויתור על האליפות הבין-יבשתית של ה-WWF באוקטובר 1995 במהלך האירוע In Your House 4 והעברתה לידי דין דאגלס, סבל מזעזוע מידי אואן הארט (כחלק מהעלילה) והבגידה של דיזל בו במהלך מופע שאינו שודר בטלוויזיה במדיסון סקוור גארדן. הפיוד המשני לקראת רסלמניה זו היה בין האולטימייט ווריור, שביצע את חזרתו לארגון לאחר היעדרות של ארבע שנים, לבין האנטר הרסט הלמסלי. הלמסלי ערך את הופעת הבכורה שלו ב-WWF במאי 1995, כשהציג דמות מפונקת, עשירה וסנובית. במהלך השנה, הלמסלי פתח ברצף ניצחונות. מנגד, האולטימייט ווריור עזב את ה-WWF בשנת 1992 לאחר שנכשל בבדיקת סמים. הקרב האחרון שלו היה ב-8 בנובמבר בתוכנית Saturday Night's Main Event, שבו הוא ו"מאצ'ו מן" רנדי סאבאג' ניצחו בקרב זוגות את טד דיביאסי ו-ארווין אר שייסטר. לאחר ארבע שנים, נודע שהאולטימייט ווריור יחתום מחדש בארגון ה-WWF בניסיון להגדיל את הרייטינג של האירוע ולנצח את הלמסלי הבלתי מנוצח ברסלמניה 12. האירוע קיבל ביקורות טובות בקרב המבקרים והצופים, כשהקרב המרכזי עמד בראש ביקורות אלה. רוב מקניו מהאתר 411Mania תיאר את קרב הפתיחה כ"טוב מאוד", ונתן לו ציון 3.25 כוכבים. לעומת זאת, את הקרב בין הלמסלי לווריור תיאר כ"קרב הגרוע ביותר של הערב". לקרב המרכזי נתן את הציון הגבוה ביותר של הערב, כשהעניק לקרב ציון של 4 כוכבים. מנגד, הוא חילק את הציון לשני פרמטרים, "ל-40 הדקות הראשונות נתתי ציון של 3 כוכבים, בעוד של-20 דקות האחרות נתתי ציון של 5 כוכבים". לאירוע בשלמותו נתן ציון של 7 כוכבים מתוך 10. בשנת 2015, ריאן דילברט מהאתר Bleacher Report דירג את האירוע במקום ה-16 מתוך 30 הרסלמניות הראשונות. טורניר זה קבע את אלופי הזוגות החדשים של ה-WWF לאחר שהאלופים הקודמים, הסמוקינג גאנס, נאלצו לוותר על חגורות האליפות בשל פציעה בצווארו של בילי גאן. הבאדידונאס (סקיפ וזיפ) ניצחו בטורניר וכתוצאה מכך הפכו לאלופי הזוגות החדשים של ה-WWF. אתר האינטרנט הרשמי של רסלמניה 12 רסלמניה 12, במסד הנתונים הקולנועיים IMDb (באנגלית) הביקורת של רוב מקניו באתר 411Mania הדירוג של ריאן דילברט ל-30 הרסלמניות הראשונות באתר Bleacher Report
בית הספר היהודי שמאש

בית הספר שמאש (בערבית: مدرسة شماش), היה בית ספר תיכון יהודי-עיראקי ברחוב אל-רשיד, בגדאד, שנוסד בשנת 1928. בית הספר נתמך על ידי האגודה האנגלו-יהודית, והיו בו למעלה מ-900 תלמידים בשיאו בשנת 1939. בין תלמידיו היו דמוית ידועות בתחום התרבות והאקדמיה כגון: סמי מיכאל וששון סומך. לאחר עקירת היהודים העיראקים בשנת 1950, בית הספר הפך לחסות של המינהל[דרושה הבהרה] והכסף הושקע בו כבית ספר איראני-עיראקי בשם "בית ספר יסודי ותיכון איראני" ואז הפך לבית ספר ציבורי בשם "בית ספר אל-רסאלה". דר. יהושע מאירי, על גדות החידקל - הבלוג של יהדות בבל צוות המורים של בית הספר התיכון "שמאש" ערב העליה לישראל, בגדאד 1950 בקירוב, באתר בית התפוצות - מוזיאון העם היהודי من التاريخ المنسي.. مدرسة شماش العراقية, www.alforat.info ערך זה הוא קצרמר בנושא יהדות ובנושא בגדאד. אתם מוזמנים לתרום לוויקיפדיה ולהרחיב אותו.
Clarity (אלבום)

Clarity (בעברית: בְּהִירוּת) הוא מיקסטייפ הבכורה של הזמרת-יוצרת הגרמנייה קים פטרס. הוא יצא לאור ב-28 ביוני 2019, על ידי חברת התקליטים של פטרס, BunHead. תשע מתוך שתים-עשרה הרצועות במיקסטייפ יצאו כמה חודשים קודם לכן. עטיפתו, כמו גם רשימת הרצועות שלו פורסמה בסמוך ליציאתו. האלבום הגיע למקום השביעי במצעד אלבומי ה-Heatseekers. בדומה ל-Turn Off the Light, Vol. 1, הופק המיקסטייפ בידי מייד אין צ'יינה, בי האם, ג'וסיפר, אוליבר ובן ביליונס. המיקסטייפ מכיל שירים בסגנון הבאבלגם פופ, המשלב בתוכו גם את סגנון ההיפ הופ וה-R&B. המיקסטייפ זכה לשבחים מטעם מבקרי המוזיקה, וקיבל ציון של 83 מתוך 100 ב-Metacritic. בגרדיאן קיבל דירוג של ארבעה כוכבי זהב מתוך חמישה, וכך גם ב-NME. בניו יורק טיימס העניקו לו ציון של 10 מתוך 10, ובפיצ'פורק 7.2 מתוך 10. מידע על האלבום Clarity באתר MusicBrainz האלבום Clarity באתר Discogs האלבום Clarity באתר ספוטיפיי האלבום Clarity באתר יוטיוב Kim Petras - Clarity | Reviews | DIY, web.archive.org, ‏2019-10-01 Kim Petras: Clarity review – light as bubblegum and hard as nails | Music | The Guardian, web.archive.org, ‏2019-09-20 Kim Petras 'Clarity' Review: Simple Pleasures, Complicated Backstory - Stereogum, web.archive.org, ‏2019-06-29 Album Review: Kim Petras’ ‘Clarity’ – Variety, web.archive.org, ‏2019-06-28 The Best Pop Albums Of 2019, Ranked, web.archive.org, ‏2019-12-14 מייד אין צ'יינה, בי האם, ג'וסיפר, אוליבר, בן ביליונס Kim Petras announces new collection of tracks Clarity, The Line of Best Fit (באנגלית) Kim Petras, Billboard Kim Petras – Clarity (באנגלית), נבדק ב-2019-08-30 Cliff, Aimee (2019-06-28). "Kim Petras: Clarity review – light as bubblegum and hard as nails". The Guardian (באנגלית בריטית). ISSN 0261-3077. נבדק ב-2019-08-30. The Simple Pleasures And Complicated Backstory Of Kim Petras, Stereogum, ‏2019-06-27 Jeremy Helligar, Jeremy Helligar, Album Review: Kim Petras’ ‘Clarity’, Variety, ‏2019-06-28 (באנגלית) Clarity by Kim Petras (באנגלית), נבדק ב-2019-08-30 Nick Levine, Kim Petras – 'Clarity' review, NME (באנגלית) Caramanica, Jon (2019-07-10). "Kim Petras Builds Tomorrow's Pop Out of Yesterday's Fragments". The New York Times (באנגלית אמריקאית). ISSN 0362-4331. נבדק ב-2019-08-30. Kim Petras: Clarity, Pitchfork (באנגלית)
Clarity

Clarity היא מילה באנגלית שפירושה בהירות. האם התכוונתם ל... Clarity – שיר של התקליטן זד ושל הזמרת פוקסס. Clarity – שיר של הזמר ג'ון מאייר. The Clarity – שיר של הלהקה Sleep. Clarity – אלבום של הזמרת-יוצרת קים פטרס משנת 2019. Clarity – אלבום של התקליטן זד משנת 2012. Clarity – אלבום של הזמרת סיפו משנת 2006. Clarity – אלבום של הלהקה ג'ימי איט וורלד משנת 1999.
דיסקוגרפיה של קים פטרס

במהלך הקריירה שלה, הוציאה הזמרת-יוצרת הגרמנייה קים פטרס אלבום אולפן אחד, ארבעה מיני-אלבומים, עשרים ושבעה סינגלים (כולל חמישה כאמן מוביל) ושבעה סינגלים שיווקיים. פטרס זכתה לסיקור תקשורתי כאשר הייתה צעירה. בשנת 2017, הוציאה את סינגל הבכורה שלה "I Don't Want It at All", שהצליח להיכנס אל מצעד שירי הדאנס קלאב של בילבורד. בשנת 2018, הוציאה את המיני-אלבום השלישי שלה, Turn Off the Light, Vol. 1. בהמשך, הוציאה את אלבום הבכורה שלה, Clarity. Bojan Pancevski, ‏Unhappy as a boy, Kim became youngest ever transsexual at 12, The Telegraph, 28 January 2007 "Mistakes in God's Factory" Der Spiegel (26 January 2007) Kim Petras, Billboard Turn off the Light, Vol. 1 by Kim Petras (בAustralian English), נבדק ב-2019-08-30 "Kim Petras Chart History". Billboard. נבדק ב-2019-07-09. "Kim Petras Chart History". Billboard. נבדק ב-2019-07-09. https://www.thelineofbestfit.com/news/latest-news/kim-petras-announces-new-collection-of-tracks-clarity For peak positions in the United States: "Kim Petras Chart History: Hot Dance/Electronic Songs". Billboard. נבדק ב-20 בפברואר 2019. {{cite web}}: (עזרה) בשיתוף בייבי אי בשיתוף ליל אהרון עם צ'יט קורדס Piedras, Xavier. "Kim Petras & Cheat Codes Team Up For 'Vulnerable' Dance Track 'Feeling of Falling': Listen". Billboard. נבדק ב-30 בנובמבר 2018. {{cite web}}: (עזרה) בשיתוף סופי "Sweet Spot – Single by Kim Petras". iTunes. נבדק ב-13 במאי 2019. {{cite web}}: (עזרה) "all I do is cry 💧 22.05". נבדק ב-19 במאי 2019. {{cite web}}: (עזרה) עם קאש דול, אלמה וסטפלון דון "Kim Petras Chart History: Hot Dance/Electronic Songs". Billboard. נבדק ב-20 בפברואר 2019. {{cite web}}: (עזרה) ליל אהרון בשיתוף קים פטרס ביחד עם מקס ACE. "ACE Repertory". www.ascap.com. ACE. "ACE Repertory". www.ascap.com. ACE. "ACE Repertory". www.ascap.com. ACE. "ACE Repertory". www.ascap.com. "Limousines – Vali – Songs, Reviews, Credits – AllMusic". AllMusic. "Yes or Yes - Twice".
אברגווינגרגין

אברגווינגרגין (בוולשית: Abergwyngregyn) המוכרת לרוב בקיצור אבר, היא כפר וקהילה הממוקמת בקצהו הצפוני של מצר מנאי, לחופי הים האירי, במחוז גוויניד' שבצפון-מערב ויילס, הממלכה המאוחדת. לעיירה חשיבות היסטורית רבה שכן היא שימשה מוקד שלטוני חשוב בממלכת גוויניד' ואף הייתה עיר הבירה של נסיכות ויילס ומושבו של ל'ואלין אפ גריפיד'. בסביבת העיירה שרידים המעידים על התיישבות מלפני הגעת הרומאים לאי הבריטי ב-43. בתקופת השלטון הרומאי, אזור זה שלט על הדרך המרכזית שחיברה את מרכזי השלטון הרומאים בצ'סטר (כיום סמוך לגבול הוולשי במערב אנגליה) ובסגונטיום (כיום קרנרבון בצפון-מזרח ויילס). סביב 1090 הוקם במקום מבצר גבעה נורמני בידי רוזן צ'סטר, מה שמוכר כיום כטירת אברגווינגרגין (או טירת פן אי מוד Pen y Mwd) הוא לא יותר מגבעה בקוטר כ-40 מטר ובגובה 6 מטר במרכז העיירה במקום שבו ניצבה טירה מעץ. שמה הקדום של העיירה היה "Aber Garth Celyn" שמשמעו 'מקום קדוש מוגן לצד שפך הנהר', השם מתייחס למיקום המוגן של העיירה בין הרי סנודון מדרום, מצר מנאי והים האירי מצפון ומערב, ושפך נהר אנוון ממזרח. מיקום זה גם שולט על דרך החוף ההיסטורית המובילה לאי אנגלסי ופתחו הצפוני של מצר מנאי המפריד בין האי לשאר ויילס. לאחר הכיבוש האנגלי של ויילס ב-1282 וסיפוח נסיכות ויילס, חשיבות העיירה ירדה ומבני השלטון והביצורים הוולשים נזנחו ונהרסו לאורך השנים. אברגווינגרגין ממוקמת סמוך לכביש ה-A55 כ-8 ק"מ מזרחית לבנגור, 3 ק"מ מערבית לל'אנווירפכאן וכ-13 ק"מ מערבית לקונווי. נכון למפקד אוכלוסין שנערך ב-2011, בעיירה ובקהילה סביבה 240 תושבים, 48.5% מהם דוברים וולשית. העיירה נמצאת בתחומי שמורת סנודוניה בגבול הצפוני שלה וממוקמת בפינה הצפון-מרחית של מחוז גוויניד' סמוך לגבול עם מחוז קונווי. אחוזת פן אי ברין סמוך למרכז העיירה אגם ל'ין אנוון המזין את נהר האנוון כ-4 ק"מ דרומית לעיירה גשר בונט ניווד' החוצה את נהר האנוון כנסיית העיירה מדיה וקבצים בנושא אברגווינגרגין בוויקישיתוף אתר האינטרנט הרשמי של אברגווינגרגין אודות 'טירת אבר' הממוקמת סמוך לעיירה. אודות הטירה וסקירה היסטורית על העיירה.
אמריטה פריטם

אמריטה פריטם (בגורמוקהי: ਅੰਮ੍ਰਿਤਾ ਪ੍ਰੀਤਮ;‏ 31 באוגוסט 1919 – 31 באוקטובר 2005) הייתה סופרת, משוררת ומסאית הודית, שכתבה בפנג'אבי ובהינדית. היא מוגדרת כחשובה במשוררי הפנג'אבי במאה ה-20, ואהודה באותה מידה בהודו ובפקיסטן. במשך יותר משישים שנה פרסמה יותר ממאה ספרים של שירה, סיפורת, ביוגרפיות, מסות, שירי עם ואוטוביוגרפיה בשפת פנג'אבי, שתורגמו לשפות רבות, מאלה המדוברות בהודו ומחוצה לה. זכתה באותות הוקרה רבים בהודו, ובהם פרס אקדמיית סאהיטיה (1956) על שירה "מסרים", פרס פאדמה שרי לספרות וחינוך (1969) ופרס פאדמה ויבהושאן ((2004). אמריטה פריטם נולדה בשם אמריטה קאור ב-1919 בגוג'ראנוואלה שבהודו הבריטית (כיום בפרובינציית פנג'אב שבפקיסטן), בת יחידה למורה ראג' ביבי ולקרטר סינג היטקרי, שהייתה משוררת ועורכת של כתב עת ספרותי. האם נפטרה כשאמריטה הייתה בת 11. זמן קצר לאחר מכן היא ואביה עברו להתגורר בלאהור. כבר בצעירותה החלה לכתוב שירה, ובשנת 1936, בגיל 16, יצא לאור ספר שיריה הראשון. באותה שנה נישאה לפריטם סינג, לו הייתה מאורסת מילדותה, ושינתה את שמה לאמריטה פריטם. עד שנת 1943 פרסמה עוד שישה ספרי שירה. בתחילת דרכה הייתה משוררת רומנטית, אך בשנות ה-40 הצטרפה לתנועת הסופרים הפרוגרסיבים, והשינוי בא לידי ביטוי בספר שיריה משנת 1944, שנכתב בעקבות הרעב בבנגל בשנת 1943. עבדה זמן מה בתחנת הרדיו של לאהור. כמיליון בני אדם, מוסלמים, הינדים וסיקים נספו במהומות שפרצו בעקבות חלוקת הודו בשנת 1947. פריטם הפכה לפליטה ועברה להתגורר בניו דלהי שבהודו, אך המשיכה להיות פופולרית גם בפקיסטן. בשנת 1948, בעת שהייתה בהיריון ונסעה מדהראדון לדלהי, כתבה את השיר "אני שואלת את ואריס שאה היום". השיר, שפונה למשורר הסוּפי בן המאה ה-18 ואריס שאה, הוא זיכרון לזוועות ולמעשי הטבח ההמוניים משני צידי הגבול שבוצעו כתוצאה מחלוקת הודו. עד שנת 1961 עבדה במדור הפנג'אבי של "רדיו כל הודו". לאחר שהתגרשה בשנת 1960 הפך קולה לפמיניסטי יותר. רבים מסיפוריה ומשיריה ינקו מחוויות נישואיה הלא מאושרים. בשנת 1965 עובד אחד מספריה לסרט, וספר נוסף עובד לסרט ב-1976. בשנת 2003 עובד הרומן שכתבה, "פינג'אר" ("השלד") (אנ'), שעלילתו מתרחשת על רקע חלוקת הודו, לסרט באותו שם (אנ'). במשך שנים אחדות ערכה את "נגמאני" ירחון ספרותי בפנג'אבי. כתבה מבואות לאחדים מספריו של אושו. פרסמה שלושה ספרי אוטוביוגרפיה. לאחר מחלה ממושכת נפטרה בשנתה בניו דלהי, ב-31 באוקטובר 2005. בשנת 1935 נישאה לפריטם סינג, ונולדו להם בת ובן. בשנת 1960 נפרדה ממנו. הפכה לבת זוגו של הצייר והסופר אימרוז, איתו חייתה בארבעים שנותיה האחרונות. הוא עיצב את העטיפות של מרבית ספריה, והיא מופיעה באחדים מציוריו. מדיה וקבצים בנושא אמריטה פריטם בוויקישיתוף אמריטה פריטם, ברשת החברתית Goodreads Reginald Massey, Amrita Pritam – Obituary The Guardian, 4 November 2005 Vijay Kumar Sunwani, Amrita Pritam, The Black Rose, Language in India, Volume 5, 12 December 2005 אמריטה פריטם, במסד הנתונים הקולנועיים IMDb (באנגלית) הסבר על ה"דודל" (שרבוט גוגל) שפרסמה גוגל לציון יום הולדתה ה-100 של אמריטה פריטם, באתר מנוע החיפוש "גוגל" (באנגלית) EDITORIAL #2: Amrita Pritam 1919-2005, Daily Times, November 02, 2005 RANA SIDDIQUI ZAMAN, The painter and the poet, The Hindu, September 9, 2009
דון מנצולו

דונלד א. "דון" מנצולו (באנגלית: Donald A. "Don" Manzullo; נולד ב-24 במרץ 1944) הוא פוליטיקאי אמריקאי, חבר המפלגה הרפובליקנית, שכיהן בין השנים 1993–2013 בבית הנבחרים של ארצות הברית. דון מנצולו נולד ברוקפורד וגדל בה, עד שסיים את לימודיו התיכוניים בשנת 1962. בהמשך הוא למד באוניברסיטה ובשנת 1970 קיבל הסמכה במשפטים. תקופה מסוימת הוא עבד כעורך דין ואז עבר לפוליטיקה. בשנת 1990 החליטה לין מורלי מרטין לעזוב את הפוליטיקה ודון מנצולו התמודד על התפקיד שלה. הוא זכה בבחירות עם 54% מהקולות ונכנס לבית הנבחרים כנציג מחוז 16 של אילינוי,. היה נציג המחוז עד לשנת 2013. בשנת 2012 שונתה מפת האזורים. דון מנצולו התמודד בבחירות מוקדמות נגד אדם קינזינגר והפסיד. בהמשך, אדם קינזינגר נבחר לבית הנבחרים. במהלך כהונתו דון מנצולו היה בין הנציגים השמרנים בבית הנבחרים. בשנים 2001–2007 הוא היה יושב ראש הוועדה לעסקים קטנים, בשנים 2011–2013 היה יושב ראש תת-ועדה לאזור אסיה והאוקיינוס השקט. לאחר שנת 2013 נשאר בבירה ונותן ייעוץ בחברה פרטית. מדיה וקבצים בנושא דון מנצולו בוויקישיתוף דון מנצולו, באתר המדריך הביוגרפי של הקונגרס של ארצות הברית (באנגלית)
ציפור הומא

ציפור הוֹמא (בפרסית: هما; באווסטית: homāio) היא ציפור מיתולוגית מהמיתולוגיה הפרסית, מוטיב נפוץ בשירה בעולם האסלאם בכלל, ובשירה פרסית וסופית בפרט. קיימות אגדות רבות אודות הציפור, והמשותף לכולן היא הטענה שהציפור אינה נוחתת לעולם על האדמה, אלא מבלה את כל חייה כשהיא בלתי נראית במעוף גבוה מעל פני האדמה. הציפור מסמלת שמחה, אהבה ושפע. זהו גם שמו של העוף הדורס פרס. ציפור הומא אף פעם לא נחה, תמיד עפה בצורה בלתי נראית מעל פני האדמה ואף פעם לא נוחתת. (בחלק מהאגדות אין לה רגליים). בחלק מהגרסאות ציפור ההומא דומה לעוף החול המיתולוגי, נשרפת כל כמה מאות שנים ונולדת מחדש מהאפר. ציפור ההומא מלאת רחמים ומביאה מזל למי שתחת הצל שלה, או נגע בה. בספרות איראנית, היכולת להעניק מלכות מזוהה עם תרבות המלכות הקדם-אסלאמית. יכולת המלכת המלכים של ההומא מופיעה גם במסורת המוגולית שם מי שחווה את הצל או חווה את המראת הציפור מראשו או כתפיו זוכה במלוכה. במקביל, הנוצות המפארות את טורבן המלכים היו נחשבות שבאו מציפורים אלו. בספר "הרצאת הציפורים" מאת פריד א-דין עטאר, אחת היצירות הפרסיות המוכרות ביותר, ציפור ההומא סירבה להצטרף למסע, כיוון שמסע כזה יפגע ביכולת להעניק מלכות למי שיהיה תחת צל הציפור. גם בספרות אורדו, ובעיקר בשירה, ציפור ההומא נוכחת ומוזכרת בתפקידה כממליכת מלכים. בשפה הפרסית ראשי התיבות של חברת התעופה הארצית האיראנית איראן אייר (هواپیمائی جمهوری اسلامی ایران) מקוצרות ל"הומא", והלוגו מראה את ציפור ההומא. סמל אוזבקיסטן מכיל את ציפור ההומא. בספר "מובי דיק", בפרק "הזנב", המספר מדבר על הציפור שלעולם לא ממריאה אלא במעופה תמידית. בסדרה "רומח הדרקון" הגיבור המיתולוגי הומא רועץ-דרקון נקרא על שם הציפור. האסטרואיד 3988 Huma (אנ') שהתגלה על ידי אלינור הלין בשנת 1986, נקרא על שם הציפור. שם הציפור נבחר במסגרת תחרות של מועצת דור החלל (Space Generation Advisory Council) "נתינת שם לאסטרואיד". Carlo Saccone, "Huma", Encyclopedia of Islam, 3rd edition., s.v. מדיה וקבצים בנושא ציפור הומא בוויקישיתוף אגדת ציפור ההומא, אגדה מקשמיר, אחת מהגרסאות של הסיפור Annemarie Schimmel, A Two-Colored Brocade: The Imagery of Persian Poetry, UNC Press Books, 2014, pp. 184-188. Annemarie Schimmel, The Empire of the Great Mughals: History, Art and Culture, Reaktion Books, 2004, pp. 30, 114. "full text of the conference of the birds". 1954. Frances W. Pritchett, Nets of Awareness: Urdu Poetry and Its Critics, University of California Press, 1994, pp. 112-114 "3988 Huma (1986 LA)". Minor Planet Center. נבדק ב-27 בספטמבר 2016. {{cite web}}: (עזרה)
הגביע (שיר)

"הגביע" הוא שיר שחובר על ידי יורם טהרלב ונחום היימן, ושהתחרה במסגרת פסטיבל הזמר והפזמון 1965 תשכ"ה. השיר בוצע כמקובל אז בפי שני מבצעים: שלישיית גשר הירקון בעיבודו של יצחק גרציאני, שזה הביצוע המוכר יותר וזה שהופיע על תקליט הפסטיבל, ומתאפיין בסגנון ספרדי נחמה הנדל אף על פי שביצועו המוכר הוא בפי שלישיית גברים, מילות השיר נכתבו בגוף ראשון נקבה - כמו לא מעט שירים אחרים של יורם טהרלב. הדוברת בשיר פונה לגביע שיגלה לה מיהו אהובה ומתי יגיע ("עד תאמר לי הגביע מי יבואה ומתי"). יורם טהרלב עצמו עומד על הדמיון בין הגביע בשירו זה לבין עץ השיטה בשיר לא ביום ולא בלילה של ביאליק ("את השיטה אשאל אני, מי ומי יהיה חתני"), ומתלוצץ על חשבון עצמו ומציין ש-"בשני השירים יש פחד גדול מאכזבה. בשיר של ביאליק פוחדת הנערה שאביה ישיא אותה לגבר זקן. בשיר שלי האכזבה היא של הכותב שלא הצליח להגיע לרמתו של ביאליק...". לשיר חובר ריקוד זוגות בידי דני הימן בשנת 1970. מילות השיר "הגביע" משירונט "הגביע" בפי שלישיית גשר הירקון ביצוע מוקלט עם מילות השיר באתר הספרייה לאומית המלח שלי הוא המלאך שלי, ישנן בנות, את מי אני אוהבת, חשמל זורם בכפות ידיך, אתה לי ארץ, הוא לא כל כך חכם, אם תשוב, פשוט שריונר, שתי אחיות האתר הרשמי של יורם טהרלב הריקוד "הגביע"
אלברט וורנר

אהרון "אלברט" וורנר (באנגלית: Aaron "Albert" Warner;‏ 23 ביולי 1884 – 6 בנובמבר 1967) היה מפיק קולנוע יהודי-אמריקאי יליד פולין ואחד ממקימי אולפני האחים וורנר. אברהם ווֹנְסָל נולד בעיירה קראסנושיילץ, במחוז מזוביה אז חלק מהאימפריה הרוסית. הוריו היו יהודים ילידי פולין. אביו, בנימין, היה סנדלר יליד קראסנושיילץ, ואימו הייתה פרל לאה לבית אייכלבאום. הוא היגר עם משפחתו לקנדה בשנות ה-80 המוקדמות של המאה ה-19. מקנדה היגרה משפחתו לארצות הברית והשתקעה באוהיו. בשנת 1903 אלברט ושני אחיו, הארי וסם נכנסו לעסקי תיאטראות-הקולנוע השכונתיים (באנגלית: Nickelodeon) בפנסילבניה. לאחר מספר שנים הם הקימו חברה להפצת סרטים וג'ק, אחיו הצעיר של אלברט, הצטרף גם הוא לעסקי הקולנוע. בשנת 1912 החלו האחים, בנוסף להפצת סרטים, גם להפיק סרטים וב-1918 הם הרחיבו את העסק להוליווד, קליפורניה ופתחו אולפן הקלטות בשדרות סאנסט בלוס אנג'לס. בעקבות גדילתה של החברה והתרחבות התחומים שבהם היא עסקה עברו ג'ק וסם למערב ארצות הברית והתמקדו בהפקת סרטים בעוד שאלברט והארי נשארו בחוף המזרחי של המדינה והמשיכו לעסוק בתחומי ההפצה והפרסום של החברה. בחודש מאי 1956 הכריזו האחים על מכירת המניות שלהם. אלברט והארי באמת מכרו את המניות, אך אחיהם ג'ק קנה את אותן המניות בסתר. לאחר הפרישה שלו, אלברט מעולם לא דיבר עם ג'ק שוב. אלברט וורנר מת ב-1967 במיאמי ביץ', פלורידה לאחר תקופת פרישה ממושכת. נקבר בברוקלין, ניו יורק. הארי וורנר ג'ק וורנר סם וורנר מדיה וקבצים בנושא אלברט וורנר בוויקישיתוף אלברט וורנר, במסד הנתונים הקולנועיים IMDb (באנגלית) אלברט וורנר, במסד הנתונים הקולנועיים KinoPoisk (ברוסית) אלברט וורנר, באתר "Find a Grave" (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
עילה למלחמה

עִלָּה למלחמה (בלטינית: Casus belli; המונח קָזוּס בֵּלִי משמש גם בעברית) הוא אירוע (מעשה של מדינה או אזרח שלה) אשר גורם למדינה אחרת להכריז מלחמה על אותה מדינה, או משמש להצדקת הכרזת מלחמה כזו. אירוע כזה בדרך כלל מוגדר במפורש כעילה למלחמה, מראש או בדיעבד, בעיקר כלפי פנים. הגדרת העילה למלחמה אינה אובייקטיבית. לפעמים המדינה המותקפת, (שחוללה את ה"התגרות"), ואף אומות אחרות, טוענות כי לא הייתה עילה למלחמה והמדינה התוקפת רק חיפשה תירוץ כדי לצאת למלחמה. תוצאות המלחמה יכולות לקבוע איזו גרסה תתקבל ("ההיסטוריה נכתבת על ידי המנצחים"). אחת העילות לפתיחה במלחמה היא מצור, למשל, על ידי סגירת נתיבי השיט. דוגמה לכך היא סגירת מצרי טיראן על ידי מצרים למעבר כלי שיט לישראל, ערב מלחמת סיני ומלחמת ששת הימים. דוגמה נוספת לעילה למלחמה היא הרצח הפוליטי שגרם לפרוץ מלחמת העולם הראשונה ב-1914: בין מעצמות אירופה שרר באותו זמן מתח רב, תוכניות המלחמה היו מוכנות והצבאות היו מחומשים כראוי. המעצמות רק המתינו לסיבה מספקת שתיתן את האות לפתיחה במלחמה. הסימן הגיע ב-1914 ברצח בסראייבו, כאשר לאומן סרבי קנאי התנקש ביורש העצר האוסטרו-הונגרי ובאשתו. אוסטרו-הונגריה הכריזה מלחמה על סרביה ותוך חודש היו כל מעצמות אירופה מעורבות במלחמה. לא בכל המלחמות ניתן לזהות עילת מלחמה מובהקת. מלחמות מסוימות מתחוללות כתוצאה משרשרת של פעולות הדדיות המסלימה בהדרגה עד לכדי מלחמה. כך למשל מלחמת הכדורגל בין הונדורס לאל סלוודור פרצה ללא עילה למלחמה, אלא עקב התדרדרות מעשי אלימות במהלך משחק כדורגל, לאחר מערכת יחסים הדדית עכורה ומתוחה בין שתי המדינות. מקורו של הביטוי "קאזוס בלי", "עילה למלחמה", הוא בשפה הלטינית. ביטוי זה מופיע כבר ברשימות מתקופת רומא העתיקה של אחד ממצביאי יוליוס קיסר מהמאה הראשונה לפנה"ס. הביטוי מתאר במקור חלק בהכרזת מלחמה רשמית, בה הייתה מציינת המדינה המכריזה את סיבותיה להכרזת המלחמה, כמו גם את מטרותיה וצעדים אפשריים שיכולים להינקט על מנת למנוע את המלחמה. בתוך כך, שאפה המדינה להראות כי היא יוצאת למלחמה כמוצא אחרון וכי סיבותיה מוצדקות. קו אדום
פדץ

פדץ (באיטלקית: Federico Leonardo Lucia, Fedez; נולד ב-15 באוקטובר 1989) הוא זמר וכותב שירים איטלקי. פדריקו לוצ'יה נולד במילאנו שבאיטליה וגדל בעיירה בוצ'ינסקו. בשנת 2007 הוא הוציא את שירו הראשון. בשנת 2011 הוא הוציא את אלבום הראשון בתקציב של 500 אירו בלבד. האלבום השלישי שיצא בשנת 2013 נמכר תוך מספר שבועות ב-60 אלף עותקים ותוך שנה עלה מעל 150 אלף. הוא זכה לדרגת "פלטינה 3" באיטליה. בשנים 2014, 2017 ו-2019 הוא הוציא אלבומים חדשים וכולם זכו להצלחה, הגיעו למקום ראשון במצעד באיטליה ולמכירות בדרגת "פלטינום *3". בשנת 2013 נכנס לחבר השופטים של תוכנית X Factor בגרסה האיטלקית, ומאז השתתף כבר במספר עונות של התוכנית. בשנת 2013 הקים חברת תקליטים עצמאית ביחד עם הזמר האיטלקי J-Ax. למרות זאת, את האלבומים האחרונים הוא הוציא תחת סוני מיוזיק אנטרטיינמנט. נשוי לקיארה פראני אשת עסקים בתחום האופנה. הזוג התארס בהופעה של פדץ בורונה אל מול המצלמות. החתונה התקיימה בנוטו, סיציליה בספטמבר 2018. לזוג בן שנולד בתחילת 2018 בשם ליאו ובת שנולדה במרץ 2021 בשם ויטוריה. מתגוררים במילאנו ולוס אנג'לס. מדיה וקבצים בנושא פדץ בוויקישיתוף פדץ, ברשת החברתית פייסבוק פדץ, ברשת החברתית אקס (טוויטר) פדץ, ברשת החברתית אינסטגרם פדץ, סרטונים בערוץ היוטיוב פדץ, ברשת החברתית Goodreads פדץ, במסד הנתונים הקולנועיים IMDb (באנגלית) פדץ, באתר Rotten Tomatoes (באנגלית) פדץ, באתר אפל מיוזיק (באנגלית) פדץ, באתר ספוטיפיי פדץ, באתר Last.fm (באנגלית) פדץ, באתר AllMusic (באנגלית) פדץ, באתר MusicBrainz (באנגלית) פדץ, באתר דיזר פדץ, באתר Discogs (באנגלית) פדץ, באתר Songkick (באנגלית) פדץ, באתר Genius פדץ, באתר טיידל (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
גביע ה-20

גביע ה-20 הייתה מסגרת גביע מיוחדת לכבוד חגיגות ה-20 לעצמאות מדינת ישראל, והתחרות השלישית בחשיבותה בעונה זו בכדורגל הישראלי. הטורניר הורכב מ-16 קבוצות הליגה הלאומית (הליגה הבכירה) של עונת 1968/1969. 16 הקבוצות חולקו ל-4 בתים של 4 קבוצות, וכל קבוצה פגשה קבוצה אחרת בבית פעמיים - בבית ובחוץ. המשחקים החלו ב-8 בספטמבר 1968 והסתיימו ב-26 באוקטובר 1968, והטורניר התקיים בזמן שנבחרת ישראל הייתה במשחקים בינלאומיים בטורניר אולימפיאדת מקסיקו. הפועל פתח תקווה זכתה בגביע לאחר שהביסה בגמר את מכבי חיפה 1:4. 100 שנות כדורגל 2006-1906 - אלישע שוחט, הוצאה עצמית, שנת 2006
ויק הוויקינג

ויק הוויקינג (באנגלית: Vic the Viking) היא סדרת טלוויזיה צרפתית-אוסטרית לילדים. הסדרה שודרה לראשונה ב-4 ביולי 2013 ברשת 10. בישראל הסדרה שודרה לראשונה בשנת 2013 בערוץ הופ! ובערוץ WIZ. לסדרה שתי עונות ו-78 פרקים באורך עשר דקות. העלילה עוסקת בוויקינג צעיר בשם ויק, המסגל לעצמו בכל פרק דרכים שנונות, חכמות ויצירתיות כדי לעמוד מול משימות פיזיות שונות של הוויקינגים. במאי הדיבוב בעברית היו דן שצברג וטל רזניק, ומפיקת הדיבוב הייתה יעל אללוף. אתר האינטרנט הרשמי של ויק הוויקינג (באנגלית) "ויק הוויקינג", במסד הנתונים הקולנועיים IMDb (באנגלית) "ויק הוויקינג", במסד הנתונים הקולנועיים KinoPoisk (ברוסית) ויק הויקינג, במיזם "אישים" לתיעוד היצירה הישראלית